Timawit d yiwet seg tulmisin tigejdanin iɣef treṣṣa tsekla tamaziɣt , am wakken i d-tella daɣan d afardis yesɛan azal deg unnar n uṣennef d usemmi n twesatin ; Tasekla taqbaylit d timawit sumata d aḥric ger yeḥricen n tsekla i yellan deg umaḍal , teqqen ɣer tudert n umdan i yettidiren deg-s tasekla taqbaylit neɣ tamaziɣt akken nezra d tin yeddren leqrun deg timawit , wa yettaw-tt-id i wa s wawal s yinzan s usefru , s temsaɛraq , s tmucuḥa ; akken id-qqaren zik : « Ilsas n tmaziɣt d awal » .Tasekla timawit d allal n uḥraz d usiweḍ n umzruy , n usaḍuf d tsekla si tsuta ɣer tayeḍ , di tmetiyin ur nesɛi ara ur nessexdam ara tira .